
	Comisia pentru buget, finanţe şi bănci

	
	Bucureşti,        

Nr. 22/177/24.05.2011


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative de modificare şi completare a Legii nr. 571 privind Codul fiscal,  cu care comisia noastră a fost sesizată în fond cu adresa Biroului Permanent nr.PL.x 232 din  2 mai 2011.
	PREŞEDINTE,
Maria Eugenia Barna



Parlamentul  României
[image: image1.png]FOMANIA




	Comisia pentru buget, finanţe şi bănci
	
	Bucureşti,    

Nr. 22/177/04.05.2011


RAPORT

asupra propunerii legislative de modificare şi completare a Legii nr. 571

 privind Codul fiscal
Cu adresa nr. PLx 232 din 2 mai 2011, Biroul Permanent conform art.95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă de modificare şi completare a Legii nr. 571  privind Codul fiscal.

Prezenta propunere legislativă are ca obiect de reglementare modificarea articolului 69 din Codul fiscal, în sensul majorării plafonului lunar neimpozabil pentru veniturile din pensii de la 1000 lei la 1500 lei.
La întocmirea raportului s-au avut în vedere avizele  Consiliului legislativ, Comisiei pentru politică economică, reformă şi privatizare.
Propunerea legislativă a fost respinsă de Senat în şedinţa din 27 aprilie 2011.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .
În raport de obiectul şi conţinutul său, propunerea legislativă face parte din categoria legilor ordinare.
La lucrările comisiei şi-au înregistrat prezenţa un număr de 31 deputaţi, din totalul de 33 membri ai comisiei.
La dezbaterea propunerii legislative au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Ion Ghizdeanu – preşedintele Comisiei Naţionale de Prognoză şi doamna Anca Cotrobescu – şef serviciu la Ministerul Finanţelor Publice.
Raportul comisiei a fost adoptat cu unanimitatea celor prezenţi la dezbateri. 

In urma dezbaterii propunerii legislative de modificare şi completare a Legii nr. 571  privind Codul fiscal,  în şedinţa din data de 24.05.2011, comisia propune Plenului Camerei Deputaţilor respingerea acesteia deoarece majorarea sumei neimpozabile din venitul din pensii ar crea un tratament discriminatoriu comparativ cu impozitarea veniturilor din salarii. De asemenea, în actualele condiţii, trebuie să se ţină seama şi de constrângerile macroeconomice şi bugetare.
	PREŞEDINTE,

Maria Eugenia Barna
	SECRETAR,

Nicolae Bud


Şef serviciu,

Consilier parlamentar Roşu Gica

   Întocmit,

Consilier parlamentar Ene Giorgiana

